Id-Direttiva tal-Kummissjoni 95/13/KE

tat-23 ta’ Mejju 1995

li timplimenta d-Direttiva tal-Kunsill 92/75/KEE rigward l-indikazzjoni tal-konsum ta' enerġija tal-magni tad-dar ta' l-elettriku għat-tnixxif tal-ħwejjeġ

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva tal-Kunsill 92/75/KEE tat-22 ta’ Settembru 1992 dwar l-indikazzjoni permezz ta’ tikketti u informazzjoni standard tal-prodott dwar il-konsum ta’ enerġija u riżorsi oħra minn tagħmir tad-dar [1], u b’mod partikolari l-Artikoli 9 u 12 tagħha,

Billi taħt id-Direttiva 92/75/KEE, il-Kummissjoni għandha tadotta direttiva implimentattiva fir-rigward ta’ tagħmir tad-dar li jinkludu magni tad-dar ta' l-elettriku għat-tnixxif tal-ħwejjeġ;

Billi l-użu ta’ l-elettriku minn magni għat-tnixxif tal-ħwejjeġ jammonta għal parti sinifikanti tad-domanda ta’ l-enerġija totali tal-Komunità; billi l-għan għal tnaqqis fl-użu ta’ l-enerġija minn dan it-tagħmir huwa sostanzjali;

Billi l-Komunità, li tikkonferma l-interess f’sistema ta’ standardizzazzjoni internazzjonali li kapaċi tipproduċi standards li fil-fatt jiġu wżati mill-isħab kollha fil-kummerċ internazzjonali u li kapaċi tissodisfa l-ħtiġiet tal-politika tal-Komunità, tistieden lill-organizzazzjoni ta’ l-istandards Ewropej sabiex tkompli fil-koperazzjoni ma’ l-organizzazzjonijiet ta’ l-istandards internazzjonali;

Billi l-Kumitat Ewropew għall-Istandardizzazzjoni (CEN) u l-Kumitat Ewropew għall-Istandardizzazzjoni Elettroteknika (Cenelec) huma l-korpi rikonnoxxuti bħala kompetenti sabiex jadottaw standards armonizzati bi qbil mal-linji ta’ gwida ġenerali għal koperazzjoni bejn il-Kummissjoni u dawn iż-żewġ korpi ffirmati nhar it-13 ta' Novembru 1984; billi, fi ħdan it-tifsira ta' din id-Direttiva, standard armonizzat huwa speċifikazzjoni teknika (Standard Ewropew jew dokument ta' armonizzazzjoni) adottat minn Cenelec, fuq il-bażi ta' eżenzjoni (mandat) mill-Kummissjoni bi qbil mad-disposizzjonijiet tad-Direttiva tal-Kunsill 83/189/KEE tat-28 ta' Marzu 1983 li tistabbilixxi proċedura għall-għoti ta' informazzjoni fil-qasam ta' standards u regolamenti tekniċi [2], kif l-aħħar emendata bid-Direttiva 94/10/KE tal-Parlament Ewropew u l-Kunsill [3] u fuq il-bażi ta' dawk il-linji ta’ gwida ġenerali;

Billi l-miżuri li hemm provdut għalihom f'din id-Direttiva huma bi qbil ma' l-opinjoni tal-kumitat stabbilit skond l-Artikolu 10 tad-Direttiva 92/75/KEE,

ADOTTAT DIN ID-DIRETTIVA:

Artikolu 1

1. Din id-Direttiva għandha tapplika għal magni tad-dar għat-tnixxif tal-ħwejjeġ li jaħdmu bl-elettriku. Tagħmir li jista' juża sorsi oħra ta’ enerġija wkoll, huwa eskluż, kif inhuma l-washer-driers kombinati.

2. L-informazzjoni meħtieġa b’din id-Direttiva għandha tiġi peżata bi qbil ma’ l-istandards armonizzati, li n-numru ta’ referenza tagħhom ġew ippubblikati fil-Ġurnal Uffiċjali tal-Komunitajiet Ewropej u li għalihom, l-Istati Membri ppubblikaw in-numri ta’ referenza ta’ l-istandards nazzjonali li jittrasponu dawk l-istandards armonizzati. Matul din id-Direttiva kollha, kwalunkwe disposizzjonijiet li jeħtieġu l-għoti ta’ informazzjoni dwar ħoss għandhom japplikaw biss fejn dik l-informazzjoni tkun meħtieġa taħt l-Artikolu 3 tad-Direttiva tal-Kunsill 86/594/KEE [4]. Din l-informazzjoni, fejn meħtieġa, għandha tiġi peżata bi qbil ma’ dik id-Direttiva.

3. L-istandards armonizzati li hemm referenza għalihom fil-paragrafu 2 għandhom jiġu stabbiliti taħt mandat mill-Kummissjoni bi qbil mad-Direttiva 83/189/KEE.

4. "Negozjant", "fornitur", "folja ta’ informazzjoni", "riżorsi oħra essenzjali" u "informazzjoni supplimentari" għandu jkollhom it-tifsiriet stabbiliti fl-Artikolu 1 (4) tad-Direttiva 92/75/KEE.

Artikolu 2

1. Id-dokumentazzjoni teknika li hemm referenza għaliha fl-Artikolu 2 (3) tad-Direttiva 92/75/KEE għandha tinkludi,

- l-isem u l-indirizz tal-fornitur,

- deskrizzjoni ġenerali tat-tagħmir, li tkun biżżejjed biex dan jiġi identifikat b’mod uniku,

- informazzjoni li tinkludi disinni relevanti, dwar il-karatteristiċi prinċipali tad-disinn tal-mudell u b’mod partikolari punti li jaffettwaw mhux ħażin il-konsum ta’ l-enerġija tiegħu,

- rapporti ta’ testijiet ta’ kejl relevanti mwettqa taħt proċeduri ta’ test ta’ l-istandards armonizzati li hemm referenza għalihom fl-Artikolu 1 (2),

- struzzjonijiet ta’ tħaddim, jekk applikabbli.

2. It-tikketta li hemm referenza għaliha fl-Artikolu 2 (1) tad-Direttiva 92/75/KEE għandha tkun kif speċifikata fl-Anness I għal din id-Direttiva. It-tikketta għandha titwaħħal fuq 2. barra fuq in-naħa ta’ quddiem jew ta’ fuq tat-tagħmir, b’tali mod li tkun tidher b’mod ċar, u ma tkunx oskurata.

3. Il-kontenut u l-format tal-fiche li hemm referenza għalihom fl-Artikolu 2 (1) tad-Direttiva 92/75/KEE għandhom ikunu kif speċifikat fl-Anness I għal din id-Direttiva.

4. Fiċ-ċirkostanzi koperti bl-Artikolu 5 tad-Direttiva 92/75/KEE, u fejn l-offerta għall-bejgħ, kiri jew xiri bin-nifs, tkun ipprovduta permezz ta’ komunikazzjoni stampata, bħal katalgu tal-mail order, allura l-komunikazzjoni stampata għandha tinkludi l-informazzjoni kollha speċifikata fl-Anness III għal din id-Direttiva.

5. Il-klassi ta’ effiċjenza ta’ l-enerġija tat-tagħmir, kif speċifikat fit-tikketta u fil-fiche, għandha tkun kif speċifikat fl-Anness IV.

Artikolu 3

L-Istati Membri għandhom jieħdu l-miżuri kollha meħtieġa sabiex jiżguraw li l-fornituri u n-negozjanti kollha stabbiliti fit-territorju tagħhom jissodisfaw l-obbligi tagħhom taħt din id-Direttiva.

Artikolu 4

1. L-Istati Membru għandhom jadottaw u jippubblikaw il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' din id-Direttiva sa l-1 ta' Marzu 1996. Għandhom jinformaw lill-Kummissjoni bihom minnufih. Għandhom japplikaw dawn id-disposizzjonijiet mill-1 ta' April 1996.

Iżda, l-Istati Membri għandhom jippermettu sat-30 ta’ Settembru 1996:

- it-tqegħid fis-suq, il-kummerċjalizzazzjoni u/jew il-wiri tal-prodotti,

- id-distribuzzjoni tal-komunikazzjonijiet stampati li hemm referenza għalihom fl-Artikolu 2 (4), li ma jikkonformawx ma’ din id-Direttiva.

Meta l-Istati Membri jadottaw dawn il-miżuri, (dawn il-miżuri) għandu jkollhom referenza għal din id-Direttiva jew għandhom ikunu akkumpanjati b’referenza bħal din fil-ħin tal-pubblikazzjoni uffiċjali tagħhom. Il-proċedura għal referenza bħal din għandha tiġi adotta mill-Istati Membri.

2. L-Istati Membri għandhom jikkomunikaw lill-Kummissjoni t-test tad-disposizzjonijiet tal-liġi nazzjonali li huma jadottaw fil-qasam kopert b'din id-Direttiva.

Artikolu 5

Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.

Artikolu 6

Din id-Direttiva hija indirizzata lill-Istati Membri.

Magħmula fi Brussel, it-23 ta’ Mejju 1995.

Għall-Kummissjoni

Christos papoutsis

Membru tal-Kummissjoni

[1] ĠU Nru L 297, 13. 10. 1992, p. 16.

[2] ĠU Nru L 109, 26. 4. 1983, p. 8.

[3] ĠU Nru L 100, 19. 4. 1994, p. 30.

[4] ĠU Nru L 334, 6. 12. 1986, p. 24.

--------------------------------------------------

ANNESS I

TIKKETTA

Disinn tat-tikketta

1. It-tikketta għandha tkun fil-verżjoni tal-lingwa approprjata magħżula minn dawn l-illustrazzjonijiet;

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

Noti li jikkonċernaw din it-tabella

2. In-noti li ġejjin jiddefinixxu l-informazzjoni li għandha tiġi inkluża:

Nota:

I. L-isem tal-fornitur jew il-marka kummerċjali.

II. Identifikazzjoni tal-mudell tal-fornitur.

III. Il-klassi ta’ effiċjenza ta’ l-enerġija tat-tagħmir għandha tiġi stabbilita bi qbil ma’ l-Anness. Din għandha titpoġġa fl-istess livell tal-vleġġa relevanti.

IV. Mingħajr preġudizzju għal kwalunkwe ħtiġiet taħt l-iskema ta' l-eko-tikketta ta’ l-UE, fejn tagħmir ikun ingħata ‘eko-tikketta ta’ l-UE’ bi qbil mar-Regolament tal-Kunsill (KEE) Nru 880/92 [1], tista’ tiġi miżjuda kopja ta' l-eko-tikketta hawnhekk. Il-‘gwida tad-disinn tat-tikketta tal-magni tad-dar ta' l-elettriku għat-tnixxif tal-ħwejjeġ' li hemm referenza għalih taħt, jispjega kif il-marka ta' l-eko-tikketta tista’ tiġi inkluża fit-tikketta.

V. Konsum ta’ enerġija f’kWh għal kull ċiklu, għal ‘ċiklu ta’ qoton xott’ bi qbil mal-proċeduri tat-test ta’ l-istandards armonizzati li hemm referenza għalihom fl-Artikolu 1 (2).

VI. Stima tal-kapaċità ta’ qoton, f’kg, bi qbil ma’ l-istandards armonizzati li hemm referenza għalihom fl-Artikolu 1 (2).

VII. It-tip ta’ tagħmir, b’vent ta’ l-arja jew li jagħmel kondensazzjoni bi qbil mal-proċeduri tat-test ta’ l-istandards armonizzati li hemm referenza għalihom fl-Artikolu 1 (2). Il-vleġġa għandha titpoġġa fl-istess livell tat-tip relevanti

VIII. Fejn ikun applikabbli, il-ħoss imkejjel bi qbil mad-Direttiva tal-Kunsill 86/594/KEE [2].

Nota:

It-termini ekwivalenti f’lingwi oħra f’dawk deskritti fuq huma mogħtija fl-Anness V.

Stampar

3. Dan li ġej jiddefinixxi ċerti aspetti tat-tikketta:

+++++ TIFF +++++

Kuluri wżati:

CMYK - Cyan, maġenta, isfar, iswed

Eżempju: 07X0: 0 % cyan, 70 % maġenta, 100 % isfar, 0 % iswed.

Vleġeġ:

- A: X0X0

- B: 70X0

- Ċ: 30X0

- D: 00X0

- E: 03X0

- F: 07X0

- G: 0XX0

Kulur tal-profil: X070

It-test kollu huwa bl-iswed. L-isfond huwa abjad.

Informazzjoni sħiħa stampata tinsab fil-'Gwida tad-disinn tat-tikketta ta' magna tad-dar ta’ l-elettriku għat-tnixxif tal-ħwejjeġ, li hija għall-informazzjoni biss, li tista' tinkiseb mingħand: Is-Segretarju tal-Kumitat dwar l-ittikkettjar ta' enerġija u l-informazzjoni standard tal-prodott għal tagħmir li jintuża fid-djar,

Directorate-General for Energy XVII,

European Commission,

Rue de la Loi/Wetstraat 200,

B-1049 Brussels.

[1] ĠU Nru L 99, 11. 4. 1992, p. 1.

[2] ĠU Nru L 344, 6. 12. 1986, p. 24. L-istandards relevanti ta’ kejl tal-ħoss huma EN 60704-2-4 u EN 60704-3.

--------------------------------------------------

ANNESS II

FICHE

Il-fiche għandu jkun fiha l-informazzjoni li ġejja. L-informazzjoni tista' tingħata fil-forma ta' tabella li tkopri numru ta' tagħmir fornut mill-istess fornitur, f’liema każ, għandha tingħata fl-ordni speċifikata, jew mogħtija qrib id-deskrizzjoni tat-tagħmir:

1. Marka tan-negozju tal-fornitur.

2. Identifikazzjoni tal-mudell tal-fornitur.

3. Il-klassi ta' effiċjenza ta' enerġija tal-mudell kif definita fl-Anness IV. Imfissra bħala 'Klassi ta' effiċjenza ta' enerġija… fuq skala minn A (aktar effiċjenti) sa G (inqas effiċjenti). Fejn din l-informazzjoni tiġi pprovduta f'forma ta' tabella din tista' tiġi mfissra permezz ta' mezzi oħra sakemm ikun ċar li l-iskala tkun minn A (aktar effiċjenti) sa G (inqas effiċjenti).

4. Fejn l-informazzjoni tiġi pprovduta fil-forma ta' tabella, u fejn xi tagħmir elenkat fit-tabella jkun ingħata 'Eko-tikketta ta’ l-UE’ bi qbil mar-Regolament (KEE) Nru 880/92, din l-informazzjoni tista' tiġi inkluża hawnhekk. F'dan il-każ l-intestatura tar-ringiela għandha turi 'Eko-tikketta ta’ l-UE', u d-daħla għandha tkun magħmula minn kopja tal-marka tal-eko-tikketta. Din id-disposizzjoni hija mingħajr preġudizzju għal kwalunkwe ħtieġa taħt l-iskema tal-eko-tikketta tal-Komunità.

5. Konsum ta' enerġija (l-Anness I nota V).

6. Kapaċità stmata ta’ qoton (l-Anness I nota VI).

7. Konsum ta’ ilma bi qbil mal-proċeduri ta’ test ta’ l-istandards armonizzati, li hemm referenza għalihom fl-Artikolu 1 (2), għal programm ċiklu ‘qoton xott’, jekk applikabbli.

8. Ħin ta’ tnixxif bi qbil mal-proċeduri ta’ test ta’ l-istandards armonizzati, li hemm referenza għalihom fl-Artikolu 1 (2), għal programm ċiklu ‘qoton xott’.

9. L-istess informazzjoni kif mogħtija fuq, taħt noti 5, 6, 7 u 8, iżda fir-rigward tal-programmi "qoton imnixxef bil-mogħdija" u "tessut ta’ kura faċli". Jista’ ma jingħatax każ ta’ dawn il-linji jekk ma jkunx jeżisti ċiklu bħal dan fuq il-makni msemmija.

10. Il-fornituri jistgħu jinkludu l-informazzjoni f’punti 5 sa 8 fir-rigward ta’ ċikli oħra ta’ tnixxif.

11. Il-konsum annwali medju ta’ enerġija (u ilma jekk applikabbli) ibbażat fuq it-tnixxif ta’ 150 kg bl-użu tal-programm "qoton xott", miżjud b’280 kg bl-użu tal-programm qoton "niexef bil-mogħdija", miżjud b’150 kg bl-użu tal-programm tessut ta’ "kura faċli". Dan għandu jiġi mfisser bħala "stima tal-konsum annwali għal dar b’erba" persuni li normalment tuża magna għat-tnixxif.

12. It-tip ta’ tagħmir, b’vent ta’ l-arja jew li jagħmel kondensazzjoni bi qbil mal-proċeduri tat-test ta’ l-istandards armonizzati li hemm referenza għalihom fl-Artikolu 1 (2), (l-Anness I nota VII).

13. Fejn ikun applikabbli, ‘l-istorbju' bi qbil mad-Direttiva 86/594/KEE.

Jekk fil-fiche tkun inkluża kopja tat-tikketta, jew bil-kulur jew bajda u sewda, l-informazzjoni żejda biss inkluża fil-fiche teħtieġ li tiġi nkluża.

Nota:

It-termini ekwivalenti f’lingwi oħra għal dawk deskritti fuq huma mogħtija fl-Anness V.

--------------------------------------------------

ANNESS III

MAIL ORDER U BEJGĦ IEĦOR MILL-BOGĦOD

Katalgi ta' mail order u komunikazzjonijiet stampati oħra li hemm referenza għalihom fl-Artikolu 2 (4) għandu jkun fihom l-informazzjoni li ġejja, mogħtija fl-ordni speċifikata:

1. Klassi ta' effiċjenza ta' enerġija (l-Anness II punt 3)

2. Konsum ta' enerġija (l-Anness I nota V).

3. Kapaċità (l-Anness I nota VI)

4. Konsum ta’ ilma għal kull ċiklu (jekk applikabbli) (l-Anness II punt 7)

5. Stima tal-konsum annwali għal kull dar (l-Anness II punt 11)

6. Storbju (l-Anness I nota VIII).

Fejn tkun ipprovduta informazzjoni oħra miżmuma fil-fiche, din għandha tkun fil-forma speċifikata fl-Anness II u għandha tiġi nkluża fit-tabella fuq fl-ordni ddefinita għall-fiche.

Nota:

It-termini ekwivalenti f’lingwi oħra għal dawk deskritti fuq huma mogħtija fl-Anness V.

--------------------------------------------------

ANNESS IV

KLASSI TA' EFFIĊJENZA TA' ENERĠIJA

Il-klassi ta’ effiċjenza ta’ l-enerġija ta’ tagħmir għandha tiġi ddefinita bi qbil mat-tabelli li ġejjin:

Tabella 1 - Magni għat-tnixxif b'vent ta' l-arja

Klassi ta' effiċjenza ta' enerġija | Konsum ta' enerġija 'C' f'kWh għal kull kg ta' tagħbija b'użu tal-proċeduri tat-test ta' l-istandards armonizzati li hemm referenza għalihom fl-Artikolu 1 (2) b' 'ċiklu ta' qoton xott'. |

A | C ≤ 0,51 |

B | 0,51 < C ≤ 0,59 |

C | 0,59 < C ≤ 0,67 |

D | 0,67 < C ≤ 0,75 |

E | 0,75 < C ≤ 0,83 |

F | 0,83 < C ≤ 0,91 |

G | C > 0,91 |

Tabella 2 -Magni għat-tnixxif b'kondensazzjoni

Klassi ta' effiċjenza ta' enerġija | Konsum ta' enerġija 'C' f'kWh għal kull kg ta' tagħbija b'użu tal-proċeduri tat-test ta' l-istandards armonizzati li hemm referenza għalihom fl-Artikolu 1 (2) b' 'ċiklu ta' qoton xott'. |

A | C ≤ 0,55 |

B | 0,55 < C ≤ 0,64 |

C | 0,64 < C ≤ 0,73 |

D | 0,73 < C ≤ 0,82 |

E | 0,82 < C ≤ 0,91 |

F | 0,91 < C ≤ 1,00 |

G | C > 1,00 |

--------------------------------------------------

ANNESS V

TRADUZZJONIJIET TA’ TERMINI LI GĦANDHOM JINTUŻAW FIT-TIKKETTA U FIL-FICHE

L-ekwivalenti f’lingwi oħra tal-Komunità tat-termini bl-Ingliż mogħtija fuq huma kif ġej:

Note | | | EN | ES | DA | DE | EL | FR | IT | NL | PT | FI | SW |

Label | Fiche | Mail order |

Annex I | Annex II | Annex III |

+++++ TIFF +++++

| | | Energy | Energía | Energi | Energie | Ενέργεια | Énergie | Energia | Energie | Energia | Energia | Energi |

+++++ TIFF +++++

| | | Drier | Secadora | Tørretumbler | Trockner | Στεγνωτήριο | Sèche-linge | Asciugatrici | Droogtrommel | Secador de roupa | Kuivausrumpu | Torktumlare |

I | | | Manufacturer | Fabricante | Mærke | Hersteller | Κατασκευαστής | Fabricant | Costruttore | Fabrikant | Fabricante | Tavarantoimittaja | Leverantör |

II | | | Model | Modelo | Model | Modell | Μοντέλο | Modèle | Modello | Model | Modelo | Malli | Modell |

+++++ TIFF +++++

| | | More efficient | Más eficiente | Lavt forbrug | Niedriger Energieverbrauch | Αποδοτικό | Économe | Bassi consumi | Efficiënt | Mais eficiente | Vähän kuluttava | Låg förbrukning |

+++++ TIFF +++++

| | | Less efficient | Menos eficiente | Højt forbrug | Hoher Energieverbrauch | Μη αποδοτικό | Peu économe | Alti consumi | Inefficiënt | Menos eficiente | Paljon kuluttava | Hög förbrukning |

| 3 | 1 | Energy efficiency class… on a scale of A (more efficient) to G (less efficient) | Clase de eficiencia energética… en una scala que abarca de A (más eficiente) a G (menos eficiente) | Relativt energiforbrug… på skalaen A (lavt forbrug) til G (højt forbrug) | Energieeffizienzklasse… auf einer Skala von A (niedriger Energieverbrauch) bis G (hoher Energieverbrauch) | Τάξη ενεργειακής απόδοσης… σε κλίμακα από Α (αποδοτικό) μέχρι το G (μη αποδοτικό) | Classement selon son efficacité énergétique… sur une échelle de A (économe) à G (peu économe) | Classe di efficienza energetica… su una scala da A (bassi consumi) a G (alti consumi) | (Energie-efficiëntieklasse… op een schaal van A (efficiënt) tot G (inefficiënt) | Classe de eficiência energética… numa escala de A (mais eficiente) a G (menos eficiente) | Energiatehokkuusluokka asteikolla A:sta (vähän kuluttava) G:hen (paljon kuluttava) | Energieffektivitetsklass på en skala från A (låg förbrukning) till G (hög förbrukning) |

V | 5 | 2 | Energy consumption | Consumode energía | Energiforbrug | Energieverbrauch | Κατανάλωση ενέργειας | Consommation d’énergie | Consumodi energia | Energieverbruik | Consumode energia | Energiankulutus | Energiförbrukning |

V | 5 | 2 | kWh/cycle | kWh/ciclo | kWh/portion | kWh/Trockenprogramm | kWh/πρόγραμμα | kWh par cycle | kWh/ciclo | kWh per cyclus | kWh/ciclo | kWh/ohjelma | kWh/Torkomgång |

V | 5 | 2 | Based on standard test results for ‘dry cotton’ cycle | Sobre la base del resultato obtenido en un ciclo de secado normalizadas "algodón seco" | På grundlag af standardtest på programmer skabstørt bomuld | Auf der Grundlage von Ergebnissen der Normprüfung für das Programm "Baumwolle, schranktrocken" | Βάσει αποτελεσμάτων των πρότυπων δοκιμών για το πρόγραμμα "στέγνωμα βαμβακερών" | Sur la base des résultats obtenus pour le cycle "blanc sec" dans des conditions d’essai normalisées | In base ai risultati di prove standard per il ciclo "asciugatura cotone" | Gabaseerd op de resultaten van een standaardtest voor de cyclus "droog katoen" | Com base nos resultados do ciclo normalizado "secagem de tecidos de algodão" | Perustuu vakiooloissa mitattuun kulutukseen ohjelmalla "säilytyskuiva puuvilla" | Baserat på resultat från standardiserad provning av program för skåptorr bomull |

V | 5 | 2 | Actual consumption will depend on how the appliance is used | El consumo real depende de las condiciones de utilización del aparto | Det faktiske energiforbrug afhænger af, hvorledes apparatet benyttes | Der tatsächliche Verbrauch hängt von der Nutzung der Art des Geräts ab | Η πραγματική κατανάλωση εξαρτάται από τον τρόπο χρήσεως της συσκευής | La consommation réelle dépend des conditions d’utilisation de l’appareil | Il consumo effettivo dipende dal modo in cui l’apparecchio viene usato | Het werkelijke verbruik wordt bepaald door de wijze waarop het apparaat wordt gebruikt | O consumo real de energia dependerá das condições de utilização do aparelho | Todellinen kulutus riippuu laitteen käyttötavoista | Verklig förbrukning beror på hur apparaten används |

VI | 6 | 3 | Capacity (cotton) kg | Capacidad en kg de algodón | Kapacitet (bomuld) kg | Füllmenge (Baumwolle) kg | Περιεχόμενο βαμβακερά σε kg | Capacité (blanc) kg | Capacità (cotone) kg | Capaciteit (katoen) kg | Capacidade (algodão) kg | Täyttömäärä (puuvilla) kg | Kapacitet (bomull) kg |

X | 11 | 7 | Water consumption | Consumo de agua | Vandforbrug | Wasserverbrauch | Κατανάλωση νερού | Consommation d’eau | Consumo di acqua | Waterverbruik | Consumo de água | Vedenkulutus | Vattenförbrukning |

| 8 | | Drying time | Tiempo de secado | Tørretid | Trockenzeit | Χρόνος στεγνώματος | Temps de séchage | Tempo di asciugatura | Droogtijd | Tempo de secagem | Kuivausaika | Torktid |

| 11 | 6 | Estimated annual consumption for a four-person household which normally dries using a drier | Consumo annual estimado de una familia de 4 personas que normalmente seca la ropa con la secadora | Anslået årligt forbrug for en husstand på fire personer, hvor der normalt benyttes tørretubmler | Geschätzter Jahresverbrauch eines Vier-Personen-Haushalts, der zum Wäschetrocknen normalerweise den Trockner benutzt | Η εκτιμώμενη ετήσια κατανάλωση τετραμελούς νοικυριού που κάνει τη ουνήθη χρήση στεγνωτηρίου ρούχων | Consommation annuelle estimée d’une famille de 4 personnes utilisant généralement un sèche-linge électrique | Consumo stimato annou di una famiglia di quattro persone che generalmente utilizza l’asciugatrice per asciugare | Geshcat jaarlijks verbruik voor een huishouden van vier personen dat voor het drogen van de was normaal gebruik maakt van een droogtrommel | Consumo estimado anual de um agregado familiar de 4 pessoas que, geralmente, secam a sua roupa num secador | Arvioitu vuosikulutus nelihenkisessä perheessä, jossa pyykki tavallisesti kuivataan kuivausrummussa | Beräknad energiförbrukning per år för ett fyrapersonerhushåll som vanligen torkar i tumlare |

VII | 12 | | Air vented | Extracción | Aftrækstørretumbler | Abluftrockner | Εξαγωγή | Évacuation | Evacuazione | Luchtafvoersysteem | Extracção | Kosteuden ulos poistava | Frånluftstumlare |

VII | 12 | | Condensing | Condensación | Kondenstørretumbler | Kondensationstrockner | Συμπύκνωσις | Condensation | Condensazione | Condensatiesysteem | Condensação | Kosteuden tiivistävä | Kondenstumlare |

VIII | 13 | 6 | Noise [dB(A) re 1 pW] | Ruido [dB(A) re 1 pW] | Lydeffektniveau (dB(A) (støj)) | Geräusch (dB(A) re 1 pW) | Θόρυβος [dB(A) ανά 1 pW] | Bruit [dB(A) re 1 pW] | Rumore [dB(A) re 1 pW] | Geluidsniveau (dB(A) re 1 pW) | Nível de ruído [dB(A) re 1 pW] | Aäni (dB(A) re 1 pW) | Buller ([dB(A) re 1 pW) |

+++++ TIFF +++++

| | | Further information is contained in product brochures | Ficha de información detallada en los folletos del producto | Brochurerne om produktet indeholder yderligere oplysninger | Ein Datenblatt mit weiteren Geräteangaben ist in den Prospekten enthalten | Μια κάρτα με πληροφοριακές λεπτομέρειες | Une fiche d’information détaillée figure dans la brochure | Gli opuscoli illustrativi contengono una scheda particolareggiata | Een kaart met nadere gegevens is opgenomen in de brochures over het apparaat | Ficha pormenorizada no folheto do produto | Tuote-esitteissä on lisätietoja | Produktbroschyrerna innehåller ytterligare information |

+++++ TIFF +++++

| | | Norm EN 61121 | Norma EN 61121 | Standard: EN 61121 | Norm EN 61121 | Πρότυπο EN 61121 | Norme EN 61121 | Norma EN 61121 | Norm EN 61121 | Norma EN 61121 | Standardi EN 61121 | Standard EN 61121 |

+++++ TIFF +++++

| | | Electric drier label Directive 95/13/EC | Directiva 95/13/CE sobre etiquetado de secadoras | Direktiv 95/13/EF om energiemærkning af tørretumblere | Richtlinie 95/13/EG Wäschetrockneretikett | Οδηγία 95/13/EK για τις επισημάνσεις στα ηλεκτρικά στεγνωτήρια ρούχων | Directive 95/13/CE relative à l’étiquetage des séchoirs | Direttiva 95/13/CE sull’etichettatura delle asciugabiancheria | Richtlijn 95/13/EG: etikettering droogtrommels | Directiva 95/13/CE relativa à etiquetagem de secadores | Kiuvausrumpujen merkintöja koskeva direktiivi 95/13/EY | Direktiv om märkning av torktumlare 95/13/EG |

--------------------------------------------------